Energistyrelsen har den 11.1. sendt følgende information til alle der tidligere har anmeldt krav om erstatning i.f.m. opførelse af 4 stk. 200 meter høje møller samt målemast i Velling Mærsk.

***"Etablering af vindmøller ved Velling Mærsk, Ringkøbing-Skjern Kommune, jf. lokalplanforslag nr. 383***

*I har anmeldt krav om erstatning for værditab på jeres beboelsesejendom i forbindelse med ovennævnte vindmølleprojekt. Jeres krav om erstatning beror på en vedtagelse af lokalplanforslaget ved Ringkøbing-Skjern Kommune.*

*Vi er blevet bekendt med, at byrådet i Ringkøbing-Skjern Kommune har besluttet ikke at vedtage lokalplanforslag nr. 383 endeligt.*

*Kommunens beslutning betyder, at baggrunden for at behandle jeres anmeldelse af krav om erstatning for værditab bortfalder.*

*Vi henlægger derfor sagen og vedlægger ligeledes blanket vedr. tilbagebetaling af det indbetalte gebyr.*

*Hvis byrådet på et senere tidspunkt beslutter at genoptage vindmølleprojektet, vil vi ligeledes genoptage jeres sag og fortsætte behandlingen af jeres anmeldelse af krav om erstatning for værditab. I den sammenhæng vil I blive anmodet om at indbetale gebyret på ny, såfremt I ønsker at fastholde jeres anmeldelse."*

---------------------

Således må det være fastslået, at kommunens Lokalplanforslag er bortfaldet.

Ønsker kommunen og profit-projektmagerne at få et ændret projekt igennem, må dette fordre en ny planproces.

p.v. udvalget

Jesper Broberg